Lav et referat af nedenstående tekst:

Tekst:
Forestillinger i Teaterkredsen Mariagerfjord kan meget snart være fortid. Selvom teaterforeningen er i fuld gang med 13 forestillinger i den igangværende sæson, og kassen er fuld af penge, så rammer manglen på frivillige nu den nordjyske teaterkreds. - Det er smadderærgerligt, at en velfungerende teaterkreds skal nedlægges, fordi der ikke er nogen, der vil være bestyrelsesmedlemmer, siger Mogens Hedegaard, der er kasserer i teaterforeningen, men som nu træder tilbage efter 12 år i bestyrelsen. Håber på afløsere Mogens Hedegaard ville gerne føre teaterkredsen videre, men da han fylder 85 år i år og har andre private projekter at give sig i kast med, må han nu se en ende på foreningsarbejdet. Og det bliver muligvis slutningen på Mariagerfjords Teaterkreds, hvis der ikke træder en ny bestyrelse til. Trods hårde bestræbelser de sidste to år, har det ikke været muligt at finde en afløser. Det har fået flere af de andre bestyrelsesmedlemmer til at opgive og ligeledes forlade bestyrelsen. - Mit håb er, at der dukker nogle mennesker op, som vil føre teaterkredsen videre. Jeg må indrømme, at jeg ikke er alt for optimistisk, fortæller Mogens Hedegaard. Hvis forslaget om at nedlægge Teaterkredsen vedtages på generalforsamlingen torsdag aften, skal der indkaldes til en ekstraordinær generalforsamling tidligst 14 dage efter, hvor nedlæggelsen skal vedtages endeligt. Et stort tab Hvis teaterkredsens lukning bliver endeligt vedtaget, så er det ifølge Mogens Hedegaard et stort tab. - Vi har gode forestillinger, et fantastisk samarbejde med Himmerlands Teater og kassen fuld af penge, fortæller den afgående kasserer. Et par gange har teaterforeningen haft Det Kongelige Teater til at opføre nogle forestillinger, og ifølge den tidligere kasserer, så går de voksne i kommunen glip af omkring halvdelen af de teaterforestillinger, de indtil nu har haft mulighed for at se. Sidste nødråb - Vi krydser alt, hvad vi kan krydse, siger Mogens Hedegaard. Selvom det ser sort ud for teaterforeningen, så har han et sidste håb: - Det kan jo være, at der på anden generalforsamling dukker nogen op, som synes det er for dårligt, at teatret lukker. Det var det, der skete for 12 år siden, da jeg kom med i bestyrelsen. Den anden ekstraordinære generalforsamling gennemføres tidligst 14 dage efter, hvor nedlæggelsen vedtages endeligt, og  bestyrelsen skal tage stilling til, hvordan teaterkredsens indtjening skal anvendes.

Referat:
Teaterkredsen Mariagerfjord er i sidste nødråb. Om teaterkredsen lukker og slukker, bliver besluttet på en generalforsamling torsdag aften.